**ΔΗΜΟΣΙΟΓΡΑΦΙΑ – ΤΥΠΟΣ – ΜΜΕ**

**ΒΑΣΙΚΕΣ ΑΡΧΕΣ ΔΗΜΟΣΙΟΓΡΑΦΙΑΣ**

1. **Κοινωνική ευθύνη δημοσιογράφου**
* Ευαισθησία απέναντι στα κοινωνικά προβλήματα

( πρόβλημα κοινωνικών ομάδων, προστασία περιβάλλοντος)

* Να σέβονται θεσμούς κοινωνίας, αξίες, παραδόσεις
* Κριτική τεκμηριωμένη, εποικοδομητική, γόνιμη
* Να στηλιτεύουν αδικίες, εκμετάλλευση, διαφθορά
* Να είναι θεματοφύλακες των νόμων
1. **Επαγγελματική ακεραιότητα δημοσιογράφου**
* Ασκεί λειτούργημα
* Από έγκυρη πληροφόρηση εξαρτώνται οι ενέργειες πολιτών
* Έχει παιδαγωγικό– παιδευτικό ρόλο
* Να είναι πλήρως καταρτισμένος στο θέμα που παρουσιάζει
* Να κατέχει την ελληνική γλώσσα
* Να αποφεύγει λογοκλοπή
* Να είναι έντιμος, ειλικρινής
1. **Για σεβασμό ιδιωτικής ζωής και αξιοπρέπειας ανθρώπου**

Ο δημοσιογράφος:

* Να μην σκανδαλοθηρεί για εντυπωσιασμό και αύξηση ακροαματικότητας / θεαματικότητας
* Να μη συκοφαντεί και δυσφημεί πρόσωπα
* Να μην εκμεταλλεύεται πόνο, δυστυχία και προσωπικές στιγμές
1. **Για τον σεβασμό του δημόσιου συμφέροντος**

Ο δημοσιογράφος:

* Να καταγγέλλει χρηματισμό δημοσίων λειτουργών και τη διαφθορά γενικότερα
* Να κατακρίνει αποφάσεις και ενέργειες που βλάπτουν το δημόσιο συμφέρον
* Να μην ανακοινώνει ειδήσεις επιζήμιες για το δημόσιο συμφέρον αφορούσες εθνικά θέματα
1. πρέπει να ακούγεται η φωνή του πολίτη

ο πολίτης να συμμετέχει στα Μ.Μ.Ε. γιατί διαμορφώνουν την κοινή γνώμη

**ΤΥΠΟΣ**

Τύπος : τυπογραφία , δημοσιογραφία, εφημερίδες, περιοδικά

 «νέος τύπος», «ηλεκτρονικός» : ηλεκτρονικά περιοδικά και εφημερίδες

Έχει πολλές και ποικίλες λειτουργίες.

Πρωταρχική: να ενημερώνει. Δεν περιορίζεται σ΄ αυτήν

Καταγράφει και σχολιάζει γεγονότα επικαιρότητας

Προβάλλει ή αποκρύπτει προβλήματα

Κρίνει πρόσωπα, αποφάσεις, ενέργειες

Διαμορφώνει απόψεις κοινού

Ασκεί κυριαρχική επιρροή στην κοινή γνώμη

Για όλα αυτά: Τέταρτη εξουσία σ΄ ένα δημοκρατικό πολίτευμα

**Κοινή γνώμη :**  εκφράζει τη βούληση των πολλών

 Υπολογίσιμη δύναμη

 Επηρεάζει το «γίγνεσθαι»

 Συγκατατίθεται ή ελέγχει κυβερνητική πολιτική

Ένας από τους παράγοντες που προσπαθεί να τη διαμορφώσει και να την κατευθύνει ο τύπος

**Επιδρά σ΄ αυτήν θετικά όταν :**

* ενημερώνει έγκυρα και έγκαιρα
* μορφώνει, βελτιώνει, εξυψώνει πνευματικά το κοινό
* προσφέρει γλωσσικά επιμελημένα κείμενα
* ευαισθητοποιεί, κάνει τα άτομα ενεργούς πολίτες
* οδηγεί το λαό στο να ελέγχει και να σκέπτεται
* είναι ο «τροχός διακίνησης ιδεών»
* προβληματίζει, δίνει γόνιμα ερεθίσματα

 **Επιδρά σ’αυτήν αρνητικά όταν:**

* παραπληροφορεί, αποπροσανατολίζει, χειραγωγεί κοινή γνώμη
* φανατίζει, πολώνει και διχάζει, προκαλεί καταστάσεις πανικού και υστερίας, εξαγριώνει το κοινό
* προσπαθεί να «αποπνευματοποιήσει» τη μάζα
* εντυπωσιάζει, τρομάζει, ενθουσιάζει
* εξυπηρετεί κάποιες ηγεσίες και συμφέροντα
* δημοσιεύει αναληθείς, ανακριβείς και παραποιημένες ειδήσεις στο όνομα κάποιας σκοπιμότητας
* τελματώνει διανοητικά και ηθικά το λαό
* προκαλεί σύγχυση και αποδυναμώνει κριτική ικανότητα κοινού
* γκρεμίζει, γελοιοποιεί, ευτελίζει – αξίες, θεσμούς και ανθρώπινες σχέσεις

**Ελευθερία έκφρασης και τύπου ως ανθρώπινο δικαίωμα και προϋπόθεση δημοκρατίας**

* καθένας έχει το δικαίωμα της ελευθερίας της γνώμης

 να εκφράζει ελεύθερα άποψή του → ανθρώπινο δικαίωμα

 ελευθερία του τύπου → προϋπόθεση δημοκρατίας

 → προστατεύει και ισχυροποιεί δημοκρατία

* η ελευθερία του τύπου:

 είναι ευεργετική για το άτομο, τη δημοκρατία, τον κόσμο

Ενίοτε προσβάλλεται, δοκιμάζεται

κυβερνητικοί , πολιτικοί παράγοντες καταπνίγουν ελευθερία τύπου

οικονομικοί υπολογισμοί την αμαυρώνουν

οι γνήσιοι δημοσιογράφοι διώκονται , κακοποιούνται

η αλήθεια είναι μισητή, γιατί βλάπτει τα συμφέροντα κάποιων

η πιστή υπηρέτησή της τιμωρείται

εκατοντάδες στόματα φιμώνονται για την προάσπιση συμφερόντων

* σωστή λειτουργία τύπου : αναγκαίος όρος για διασφάλιση δημοκρατίας

ολόπλευρη , αντικειμενική πληροφόρηση → καλλιεργεί πολιτική συνείδηση

 προστατεύει από κίνδυνο χειραγώγησης

πολίτες σχηματίζουν ελεύθερα και ανεπηρέαστα την πολιτική τους κρίση

ενεργούν αυτόβουλα

* τύπος : μη θεσμοποιημένος αλλά αναγκαίος μηχανισμός πολιτικού ελέγχου

κρίνει ενέργειες αρχών

καταγγέλλει

ελέγχει, επικροτεί ή αποδοκιμάζει πρακτικές κρατούντων

αναδεικνύει και προβάλλει προβλήματα

υπερασπίζεται και διεκδικεί δικαιώματα πολίτη

ρίχνει άπλετο φως για να φανεί η αλήθεια

επαγρυπνά για πιστή εφαρμογή νόμων και για κύρος δημοκρατικών θεσμών.

το σπουδαιότερο όπλο για περιφρούρηση δημοκρατίας

 Αν όμως η ελευθεροτυπία περιορίζεται, διώκεται Τύπος => πλήγμα για τη δημοκρατία

Τα οπτικοακουστικά μέσα επικοινωνίας ασκούν μεγάλη επίδραση στο κοινό και ιδιαίτερα στα παιδιά

* κατακλύζουν τη ζωή μας

επίδραση : μεγάλη

 καθοριστική

* διαμορφώνουν προσωπικότητα

τρόπο ζωής μας

* **παραδείγματα :**
1. θεατές ταυτίζονται με ήρωες σήριαλ, προβάλλουν πρότυπα
2. διαμορφώνουν λεξιλόγιό μας , εκφράσεις
3. καθορίζουν θέματα συζητήσεών μας
4. παιδιά → παιδικά προγράμματα

εθίζονται → τηλεόραση

όχι διάβασμα → γόνιμο για διαμόρφωση υγιούς προσωπικότητας

* Συμπέρασμα → αναπόφευκτο

Έχουν μαγνητική επίδραση

 «Η έγκαιρη και έγκυρη πληροφόρηση έχει μεγάλη σημασία για τη ζωή του ανθρώπου»

* Ο άνθρωπος χρειάζεται έγκαιρη και έγκυρη πληροφόρηση
* Ζωή → πιο εύκολη

Κινήσεις του → σωστές

 δεν πέφτει σε λάθη

* Μπορεί να παρεμβαίνει → κοινωνικές

πολιτικές εξελίξεις

* Να επενδύει σωστά τα χρήματά του ( οικονομικό τομέα )
* Να διεκδικεί δίκαιά του
* Να κερδίζει πιο εύκολα αυτό που θέλει
* Να παίρνει πρωτοβουλίες

**Σύγκριση Μέσων Μαζικής Ενημέρωσης**

**ΤΥΠΟΣ**

Ειδήσεις-> ο γραπτός λόγος είναι πιο επιμελημένος, πιο πυκνός από τον προφορικό λόγο

 Φωτογραφίες

Ανάγνωση ->μεγαλύτερη προσοχή

 Ανάλογο επίπεδο πνευματικής και γλωσσικής καλλιέργειας

Όγκος ειδησεογραφίας -> μεγάλος, θέματα ποικίλα, πληροφορίες λεπτομερείς

Σχολιασμός γεγονότων από κριτικούς που έχουν ειδικές γνώσεις

Εμπεριστατωμένες αναλύσεις και κριτικές

Παρουσίαση γεγονότων αναλυτικά

Ο αναγνώστης μπορεί να κάνει επιλογή θεμάτων

Να διαβάσει εφημερίδα την ώρα που αυτός θέλει .

Μειονεκτήματα

Α. Δεν είναι τόσο παραστατικός και δε μεταδίδεται άμεσα όπως η τηλεόραση και το ραδιόφωνο.

Β. Οι ειδήσεις δημοσιεύονται με καθυστέρηση.

Γ. Δεν είναι τόσο προσιτός όσο η τηλεόραση και το ραδιόφωνο.

Δ. Περισσότερο χρονοβόρα η διαδικασία της ανάγνωσης – απαιτεί πλήρη αφοσίωση

**ΡΑΔΙΟΦΩΝΟ**

Μετάδοση ειδήσεων πιο γρήγορα από τα άλλα μέσα ενημέρωσης .

Συντροφεύει παντού, πιο ευχάριστο.

Ζωντανός σχολιασμός και συζητήσεις .

Δυνατή η παρέμβαση του ακροατή.

Μειονεκτήματα -> Δεν έχει εικόνα , ούτε φωτογραφία.

 Δεν υπάρχει η ανάλυση του Τύπου

**ΤΗΛΕΟΡΑΣΗ**

Κυρίαρχο μέσο ενημέρωσης .

Συνδυάζει εικόνα, λόγο, ήχο

Βιώνει κανείς το γεγονός, αποκτά σχεδόν μια εμπειρία .

Έχει αμεσότητα, ζωντάνια, παραστατικότητα.

Βρίσκεται μέσα στο σπίτι

Ο λόγος της είναι πιο εύληπτος, πιο άμεσος και για θεατές χωρίς ιδιαίτερη παιδεία, είναι λαϊκότερη

Δημιουργεί την ψευδαίσθηση του διαλόγου, ο εκφωνητής απευθύνεται κατευθείαν στο θεατή.

Πλεονεκτήματα

* Άμεση πληροφόρηση για επίκαιρα γεγονότα, ενημερώνει, προβληματίζει .

Ζωντανή μετάδοση, παραστατικότητα

Προβάλλει τον άνθρωπο, ερεθίζει και ευαισθητοποιεί στα κοινωνικά φαινόμενα.

Φορέας αγωγής.

* εκφράζει λαϊκή βούληση

Αν λειτουργεί σωστά , προασπίζεται και διαφυλάσσει τη δημοκρατία

Ελέγχει εξουσία , γνωστοποιεί νόμους και διατάξεις .

* Μέσο ψυχαγωγίας και διασκέδασης ( κινηματογραφικές ταινίες, σειρές, καλλιτεχνικά σόου )

Φυγή από καθημερινότητα .

* Επιμόρφωση …εκλαϊκεύει επιστημονικές γνώσεις

 Προβάλλει εκπαιδευτικά προγράμματα

 Παρέχει γνώσεις , ντοκιμαντέρ

- Ευαισθητοποίηση σε πολιτισμικά θέματα, στην τέχνη

* Προβολή όλου του κόσμου στο σπίτι

Συμβάλλει στην παγκοσμιοποίηση, στην οικουμενικότητα

Γειτνίαση λαών, άρση προκαταλήψεων

Ο κόσμος μεταβάλλεται σε «μεγάλο χωριό»

Μειονεκτήματα

* Η παρουσίαση των γεγονότων είναι αποσπασματική και επιλεκτική

Οι ειδήσεις είναι πολλές και ο τηλεοπτικός χρόνος του δελτίου περιορισμένος

Ανακοίνωση ειδήσεων

Δε φωτίζονται τα γεγονότα από όλες τις πλευρές .

* Λόγος επιγραμματικός , πρόχειρος

Γνωρίσματα του προφορικού λόγου .

Εκμεταλλεύεται τα πλεονεκτήματα της εικόνας

* Σκηνές βίας, ειδήσεις θρίλερ

Τρόποι αντιμετώπισης

* Στόχος παιδείας ->ικανότητα κριτικής σκέψης

Πρέπει το κοινό να «διαβάζει» τις ειδήσεις

* Ενεργοποίηση πνευματικών ανθρώπων =>εξάλειψη κινδύνων

Προαγωγή σωστού και εποικοδομητικού τρόπου παρακολούθησης όχι παθητική θέαση

* Πολυμάθεια στελεχών τηλεόρασης

Αλήθεια, αντικειμενικότητα

* Σεβασμός στη γλώσσα
* Να μην εξυπηρετεί σκοπιμότητες και συμφέροντα πολιτικών κομμάτων ή ισχυρών προσώπων

**Τηλεόραση και Εξουσία**

* Αναπαριστά το πραγματικό από μία ορισμένη οπτική γωνία
* Ελέγχει ένας πομπός με βάση τα συμφέροντά του, τις αξίες και τις ιδεολογίες του .
* Τα προβάλλει όλα ως αληθινά
* Επηρεάζει τη βούληση και τις επιλογές
* Κρατά καλύτερα τα ηνία της εξουσίας
* Μέσο προπαγάνδας

**Το διαδίκτυο ως μέσο μαζικής επικοινωνίας**

* Το διαδίκτυο εμπεριέχει και τα υπόλοιπα μέσα μαζικής ενημέρωσης. Μπορούμε πλέον να ακούμε ραδιόφωνο, να βλέπουμε τηλεόραση και να διαβάζουμε εφημερίδες διαδικτυακά.
* Το διαδίκτυο δίνει τη δυνατότητα σε όλες τις φωνές να ακουστούν. Μέσα από τις σελίδες κοινωνικής δικτύωσης, τα blogs, τους προσωπικούς ιστότοπους, τις online εφημερίδες και τηλεοπτικές εκπομπές όχι μόνο διαδίδεται η πληροφορία, αλλά προάγεται και ο διάλογος και είναι δυνατός και ο αντίλογος. Η ενημέρωση δεν είναι πια μονόδρομος. Οι ρόλοι του πομπού και του δέκτη εναλλάσσονται. Πάντως επειδή το διαδίκτυο αποτελεί ελεύθερο βήμα διάδοσης πληροφοριών απαιτείται ιδιαίτερη προσοχή και διασταύρωση των ειδήσεων και της ενημέρωσης που λαμβάνουμε μέσω αυτού.

**Αλλοίωση πολιτιστικής ταυτότητας αναπτυσσόμενων χωρών από την πολιτιστική κυριαρχία των αναπτυγμένων χωρών μέσω των μέσων μαζικής ενημέρωσης.**

Οι αναπτυγμένες χώρες → επεκτατική πολιτική

 (πολέμους , οικονομική διείσδυση)

 ένας άλλος τρόπος : πολιτιστική αφομοίωση

 πολιτιστικός ιμπεριαλισμός μέσων μαζικής ενημέρωσης.

Μέσα μαζικής επικοινωνίας : προβάλλουν ένα « εξωραϊσμένο πολιτισμό»

Ταινίες, διαφημίσεις, τηλεοπτικά προγράμματα → αμερικάνικο δυτικοευρωπαϊκό

τρόπο ζωής

 (ντύσιμο , συμπεριφορά , ομιλία , δουλειά)

Περνά μπροστά απ΄ τα μάτια μας : ένας κόσμος δελεαστικός, ακαταμάχητος

**Στοχεύουν** : απεμπόληση παράδοσής τους

 Αλλοίωση γλώσσας

 Περιφρόνηση δικών τους πολιτιστικών αξιών

 ( μουσική, χορό, λογοτεχνία, ιστορία )

 ισοπέδωση , αφομοίωση , εξαφάνιση ιδιαιτεροτήτων.

**Μέσα μαζικής ενημέρωσης** : ύπουλος καταπατητής πολιτιστικών στοιχείων

**Πρέπει** Να αντισταθούμε στην ομοιομορφία

 Να επεξεργαζόμαστε καθετί καινούριο

 Να μη μιμούμαστε δουλικά

 Να προσαρμόζουμε καινούριο στις ιδιαιτερότητές μας

 Να μην απαρνηθούμε αξίες μας και παραδοσιακές αρχές

**Η τηλεόραση μπορεί να συμβάλλει** και στην **αλληλοκατανόηση** και τον **αλληλοσεβασμό** ατόμων, ομάδων και λαών καθώς μπορεί να προβάλλει τη διαφορετικότητα, να φέρνει διαφορετικούς πολιτισμούς μέσα στο σπίτι μας, να δίνει λόγο σε μειονότητες και περιθωριοποιημένα άτομα και ομάδες. Μπορεί να μας κάνει άμεσα και γρήγορα κοινωνούς της ζωής, της νοοτροπίας, της σκέψης, των προβλημάτων διαφορετικών ατόμων, ομάδων και λαών. Έτσι αίρεται ο ρατσισμός, ο φανατισμός και η προπαγάνδα.

**Τηλεόραση και Γλώσσα**

* Οι δημοσιογράφοι επιδρούν καταλυτικά στο γλωσσικό όργανο
* Επηρεάζονται κυρίως τα παιδιά που βλέπουν πολύ τηλεόραση, αναπαράγουν τα λάθη των δημοσιογράφων, τους θεωρούν σημαντικά πρόσωπα και πιστεύουν ότι μιλούν σωστά .
* Λάθη συντακτικά και εκφραστικά, ξύλινος λόγος, παγιωμένες εκφράσεις προς εντυπωσιασμό.
* Υποχωρεί ο λόγος, κυριαρχία της εικόνας.
* Οι θεατές δεν εξασκούνται στη γλώσσα.
* Παθητικοί δέκτες, δε μιλούν μεταξύ τους, ο προσωπικός λόγος εξαφανίζεται.

**ΠΡΟΠΑΓΑΝΔΑ - ΜΜΕ – ΠΟΛΕΜΟΣ**

 Προπαγάνδα->Μηχανισμός προσεταιρισμού, προσπάθεια παραπληροφόρησης

Κυρίαρχη σε πολλούς τομείς

Κινεί νήματα εξουσίας

Χαρακτηριστική της εποχής μας

Ενισχύεται , εδραιώνεται από τα Τεχνολογικά Μέσα –ΜΜΕ

ΜΜΕ-> κύριος φορέας προπαγάνδας

 Ελεγχόμενα , εξυπηρετούν συμφέροντα , προπαγανδίζουν για ένα σκοπό

 Έχουν δύναμη , τέταρτη εξουσία

 Κατευθύνουν , επηρεάζουν Κοινή Γνώμη , την καθοδηγούν

 Ανεβοκατεβάζουν κυβερνήσεις

Ισχυροί -> εκμεταλλεύονται τη δύναμη ΜΜΕ

 Ισχυρότερο όπλο στα χέρια τους η προπαγάνδα των ΜΜΕ

 Πιο έξυπνο από «έξυπνες» βόμβες

 Εξουσιάζουν μέσω αυτών

 Μέσο παραπλάνησης , εξαπάτησης , διαστρέβλωσης της αλήθειας

 Πετυχαίνουν τη ποδηγέτηση του λαού δείχνοντας τη ΄΄ συμφέρουσα ΄΄ αλήθεια

Πόλεμος «ζωντανός» στις οθόνες των τηλεοράσεων

Ζωντανοί βομβαρδισμοί καθηλώνουν τους τηλεθεατές , συγκλονίζουν την ανθρωπότητα

Κάθε αντιμαχόμενη πλευρά προπαγανδίζει, παρουσιάζει τη μισή αλήθεια

Ευαισθητοποίηση Κοινής Γνώμης, τοποθετείται, παίρνει θέση

Αν κερδίσεις την Κοινή Γνώμη, κερδίζεις τον πόλεμο

Πόλεμος -> Απειλή καταστροφής του πλανήτη

 Αθώα θύματα

 Εξαφάνιση πολιτισμού , στασιμότητα επιστημών , οπισθοδρόμηση οικονομίας

 Επικράτηση του δίκαιου του ισχυρού

Προπαγάνδα-> αλλάζει τη ροή της Ιστορίας

 Πρώτο θύμα η αλήθεια

ΜΜΕ-> Υπηρέτες της αλήθειας

 Υπερασπιστές της δικαιοσύνης

 Σωστή πληροφόρηση => ο πόλεμος μπορεί να αποφευχθεί .

**Ο ρόλος του δασκάλου στην εποχή της πληροφορίας**

 **Ρόλος δασκάλου :** δεν αρκεί να έχει γνώσεις

 Πρέπει να είναι ενημερωμένος για : Κοινωνικά προβλήματα

 Εθνικά θέματα

 Σφαιρική ενημέρωση Διεθνή θέματα

 Επιστήμη

 Το παιδί δέχεται καταιγισμό Τέχνη

 Πληροφοριών Οικονομία

**Δάσκαλος :** να αναπτύξει την κριτική ικανότητα του μαθητή για να είναι σε θέση να αξιολογεί να αναπτύξει ολοκληρωμένη προσωπικότητα, να μάθει στο παιδί να επεξεργάζεται πληροφορίες, να είναι παρατηρητικό.

**Εφόδια :** μόρφωση

Ανάπτυξη κριτικών δυνάμεων

 Να αποκτήσουν την αίσθηση του ωραίου, του καλού

 Πνεύμα ελεύθερο, ανοικτό

 Διασταύρωση πληροφοριών, όχι μονόπλευρη ενημέρωση.

 Να εξασκηθούν στην «ανάγνωση»των εικόνων